55 



Saoerna Langen Sari : „pedah nagara geus ti heula, koemaha nja diri, Njai, kira- 

 kira bisa ngapoeng noetoerkeun pandjara, atanapi koe akang, Njai, dikandoeng atawa 

 digandong arek dibawa ngapoeng ?" 



Pokna Soemoer Bandoeng : „ari dikandoeng atawa digandong, koela mah alim ; 

 ajeuna oerang gantjang leboeh baoer binih bae, djadi pada idjen." 

 Enggalna toeloej pada ngarapoeng. 



Bjoer ngapoeng ka awang-awang, 

 basana ngapoeng ka manggoeng, 

 basana ngapak ka awang, 

 ngapoeng sataradjoe djaoeh, 

 ngapak saparentang anggang, 

 lear dangdeung nja prok tepoeng, 

 mega malang djeung pandjara. 

 Di mega malang toeloej areureun bari ningali ka laoetan, demi di laoetan eukeur 

 aja noe keur lalajaran. Barang Langen Sari ningal geuat njaoer ka raina, pokna : 

 „Njai, itoe naon ngambang di laoetan ?" 



Tembalna Soemoer Bandoeng : „lain naon-naon, engkang, eta teh parahoe." 

 „Aja noe ngeusian ta euweuh ?" 



Saoerna Soemoer Bandoeng : „atoeh aja pisan, eta teh noe ngeusian djelema 

 teu boga nagara, djadi oerang laoetan bae." 

 „Saha, soegan Njai, apal ngaranna ?" 



Tembalna Soemoer Bandoeng : „djenenganana Raden Gangsa Wajang, ari adina 

 istri ngaran Nji Salasa Wajang." 



Pokna Langen Sari : „atoeh soekoer, Njai, boa teuing doeloer oerang oge aja 

 di dinja akang Rangga Wajang. Perkara ajeuna akang arek netelakeun ka kapal 

 aja henteuna, koe Njai dagoan bae di dieu." 



Djawabna Soemoer Bandoeng: „kaoela mah hajang reudjeung bae, da keueung 

 di dieu tinggal sorangan." 



Pokna Langen Sari: „montong teuing ngiloe, Njai, da akang ge henteu lila." 

 Mangga bae, engkang, ari henteu lila." 



Pok deui Langen Sari : „Njai, akang mere pintonan : di mana aja koleangkak 

 disada loehoereun Njai, geus tangtoe jen akang kasamboet koe oerang laoetan, 

 mangka gantjang Njai koedoe neang." 



„Soemangga," djawabna Soemoer Bandoeng. 

 Langen Sari pek morongkol, 

 moreat ti mega malang, 

 djaoeh hamo boeroeng tjoendoek, 

 anggang hamo boeroeng datang, 

 learna ka tebeh handap, 

 troes ka dasar ing laoetan, 

 sarta bisa tjai pamiak, 

 anggang tina tjai laoetan. 

 Gantjangna Langen Sari geus soemping ka dasar ing laoet, sarta toeloej bae 

 tjalik dina tjadas gantjar bari ngantosan datangna kapal. 



